Уилям Карлос Уилямс
Руски танц

Превод от английски: Николай Кънчев, 1993

chitanka.info

Когато моята жена заспи

и бебето и Кетлин

също

и слънчевата грамофонна плоча блесне

в копринена мъгла

върху просветващи дървета, —

ако аз съм в северната моя стая

аз танцувам гол, гротескно

срещу мойто огледало

около главата ми върти се мойта риза

и на себе си аз пея

„Сам съм, аз съм сам,

тъй добре е да съм сам!“

Ако възхитен съм от ръцете и, лицето си,

от раменете си, от хълбоците си, от себе си, —

кой би могъл да каже

че не съм добрият дух на моя дом?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.